ועדת הכנסת, כנסת 17, פרוטוקול מספר 81, 2007-01-23 09:30

רוחמה אברהם-בלילא: שלום, אני פותחת את ישיבת הוועדה.

רוחמה אברהם-בלילא: אני רוצה לפתוח בסדר היום.

רוחמה אברהם-בלילא: חבריי חברי הכנסת, יש לנו 3 הצעות שלא התקבלו אתמול.

רוחמה אברהם-בלילא: לפי התקנון, מותר לחבר כנסת לערער על ההחלטה של הנשיאות, כל זה בסדר במידה וכאשר המערער לא נמצא יש לו סיבה מוצדקת לכך.

רוחמה אברהם-בלילא: יש לנו שני נעדרים היום: חה"כ נאדיה ח'ילו – ואני אקריא את מכתבה ואתם תחליטו.

רוחמה אברהם-בלילא: אני רוצה שאתם תחליטו.

רוחמה אברהם-בלילא: זה נכון שלחברי הכנסת יש זכות ערעור, אבל לא יכול מצב שבו חבר כנסת נעדר בגלל שיש לו פגישה כזאת או אחרת ושולח משיהו אחר.

רוחמה אברהם-בלילא: בעיני, אני לא חושבת שזה נכון אלא אם יש סיבה בריאותית ואותו חבר כנסת לא יכול להגיע ולנמק את הערעור.

רוחמה אברהם-בלילא: אנחנו קצת גורמים לזילות במושג ערעור.

רוחמה אברהם-בלילא: דיברנו על הסוגיה הזאת של סגן היו"ר אחמד טיבי, שאמור לייצג את ערעורו של חה"כ טלב אלסאנע.

רוחמה אברהם-בלילא: אתה בנשיאות.

רוחמה אברהם-בלילא: יש פה משהו לא הכי תקין.

רוחמה אברהם-בלילא: מצד אחד חבר כנסת שלח לי מכתב שהוא לא יכול להגיע לערעור כי אחיו נמצא בבית חולים.

רוחמה אברהם-בלילא: מצד שני, אתה סגן נשיא.

רוחמה אברהם-בלילא: אני רוצה לשמוע אתכם, חבריי חברי הכנסת, בסוגיה הזאת.

רוחמה אברהם-בלילא: כנ"ל לגבי סוגית הפטורים.

רוחמה אברהם-בלילא: הוועדה הזאת לא מעכבת כמעט אף בקשת פטור.

רוחמה אברהם-בלילא: כל חבר כנסת שמבקש פטור, בלי שום מניפולציות הסוגיה עולה על סדר היום של הוועדה.

רוחמה אברהם-בלילא: לא יכול להיות שכאשר אתם מניחים הצעת חוק, עוד לא קיבלתם פ עליה וכבר אתם מטרטרים את כל הוועדה הזו בסוגיה של קבלת פטור.

רוחמה אברהם-בלילא: זה לא נכון, לא יאה ולא ראוי.

רוחמה אברהם-בלילא: גם לנו כוועדה מכבודת אשר אחראית על ניהול תקין של ענייני הבית, יש עניין מסוים שמרגע שמניחים את הצעת החוק על שולחנה של הכנסת, גם אנחנו צריכים לבדוק אותה.

רוחמה אברהם-בלילא: אנחנו לא יכולים לעבוד בשיטת המקירוגל המשוכלל.

רוחמה אברהם-בלילא: אני מעמידה את כל הנושאים על סדר היום בצורה הכי מהירה, אבל אני רוצה שברגע שיתקבל פטור ההצעה תובא מיד בשבוע שלאחר מכן כהצעה ראשונה לסדר.

רוחמה אברהם-בלילא: לא יכול להיות שמקבלים פטור וביום שני בלילה כבר משגעים לי את השכל עד שעה 24:00 כדי להניח את זה על שולחנה של הוועדה ביום שלישי.

רוחמה אברהם-בלילא: משהו פה לא תקין.

רוחמה אברהם-בלילא: זה לא נכון.

רוחמה אברהם-בלילא: אני חושבת, שכל הנושא של הערעורים ושל הפטורים נכון שיהיה.

רוחמה אברהם-בלילא: זה כלי של חברי הכנסת על מנת לעשות את העבודה יותר טוב, אבל אנחנו צריכים לדעת מה הם כללי המסגרת והניהול התקין והשוטף של הוועדה הזאת.

רוחמה אברהם-בלילא: מבחינתי, פטורים שיתקבלו עד יום רביעי בערב יונחו מיד על שולחנה של הוועדה ביום שני, אבל לא באותו שבוע.

רוחמה אברהם-בלילא: אם קיבלתם פ' ביום שני בערב, זה יונח על שולחנה של הוועדה בישיבה הראשונה של תחילת השבוע.

צבי הנדל: בלי תנאים אי אפשר לבוא אלייך.

רוחמה אברהם-בלילא: זה לא פעם ולא פעמיים, זה אולי פעם עשירית שזה קורה.

רוחמה אברהם-בלילא: רק הניחו את ההצעה על שולחן הכנסת, זה עוד לא עבר את הלשכה המשפטית, עוד לא ניתנה אבחנה כלשהי וכבר מתזזים את הוועדה, כל שכן שאנחנו צריכים לקבל את ההצעה ולהעביר אותה לגורמים שיבדקו אותה.

צבי הנדל: אחרי שזה מקבל פ ובא לפה, מותר שיהיה לוועדה שיקול דעת אם באמת יש סוגיה שיש בה משמעות למהירות.

רוחמה אברהם-בלילא: זאת המטרה של הפטור, אבל גם לנו מותר שיהיו יומיים של עבודה כדי לבדוק את זה.

רוחמה אברהם-בלילא: לפיכך, אני מבקשת להודיע שכל הצעות חוק אשר יקבלו פ' יוכלו להגיע לבקשה לפטור את אותה הצעת חוק מחובת הנחה בסדר יומה של הוועדה בשבוע שלאחר מכן, יום שני מקסימום.

רוחמה אברהם-בלילא: האם זה מקובל עליכם?

רוחמה אברהם-בלילא: אני רואה פה הנהון.

רוחמה אברהם-בלילא: אין לי שום כוונה לעכבר אף אחד.

רוחמה אברהם-בלילא: אני בסך הכל רוצה לעזור.

רוחמה אברהם-בלילא: אנחנו נוציא מכתב לכל חברי הכנסת.

רוחמה אברהם-בלילא: בואו נצביע על זה.

רוחמה אברהם-בלילא: ה צ ב ע ה בעד – 9 נגד – אין נמנעים - אין לפיכך, אני קובעת שהצעות פטור יובאו לשולחנה של הוועדה ביום הראשון בשבוע שלאחר מכן.

רוחמה אברהם-בלילא: יש לנו ערעור של חה"כ גבאי בנושא מצב התעסוקה בירושלים בעקבות העברת מפעל אינטל לקריית גת.

רוחמה אברהם-בלילא: לפני שאני אעביר לחה"כ גבאי את רשות הדיבור, אני רוצה לומר ששמעתי שהנושא הזה הונח על שולחנה של ועדת הכספים, וכי ועדת הכספים הקימה ועדת משנה בראשותו של חה"כ ראובן ריבלין.

רוחמה אברהם-בלילא: אני רוצה לשמוע את ההתייחסות שלך גם לאור כל ההתפתחות שהיתה מאתמול להיום.

אליהו גבאי: ירושלים זאת לא סתם עיר, זאת בירת ישראל.

אליהו גבאי: בשנה האחרונה סגרו מפעלי תע"ש ועוד כמה מפעלים בשנה האחרונה.

אליהו גבאי: כלומר, פה מדובר על מצב התעסוקה הקשה של ירושלים, בהתייחס גם לסגירת המפעלים האלה.

אליהו גבאי: ירושלים לא יכולה לחכות, והיא ראויה לקבל את ההתייחסות של כלל הכנסת לבעיות סגירת המפעלים.

אליהו גבאי: לא פתחו מקומות תעסוקה חדשים, ומדי פעם גם סוגרים עוד שלוחה של משרד ממשלה זה או אחר.

אליהו גבאי: לכן, מן הראוי שנתייחס לזה ברצינות ובדחיפות וכנסת ישראל תדון בבעיית התעסוקה בבירת ישראל.

קולט אביטל: הטיעונים שאת העלית אותם, הם אלה שגם עלו על שולחן הנשיאות - העובדה שאתמול כבר היה דיון די גדול בוועדת הכספים וקמה ועדת משנה כדי לטפל בזה בצורה מסודרת.

קולט אביטל: בנוסף, אני רוצה להודיע לחה"כ שמערער, שחוץ מזה אנחנו נעשה בקרוב ועידת עסקים בנושא ירושלים.

קולט אביטל: אני אשמח אם תשתתף בה.

אליהו גבאי: אני אשתתף.

אליהו גבאי: כל המוסיף, מוסיפים לו.

אליהו גבאי: זה לא בא על חשבון זה.

קולט אביטל: היתה תחושה שהנושא היה מגיע לשולחן המליאה ובסופו של דבר זה היה עובר ממילא לדיון בוועדת הכספים.

קולט אביטל: בזמן שישבנו בנשיאות בדיוק התקיים הדיון הזה בוועדת השרים, ועל כן חשבנו שהוא כבר מטופל ואין הצדקה להביא אותו עוד פעם.

קולט אביטל: יש לנו תקנון שאומר, שברגע שנושא נדון בוועדה הוא לא נדון במליאה.

רוחמה אברהם-בלילא: אני בטוחה, שאתה רוצה לתת פתרון מיידי לסוגיה הזאת.

רוחמה אברהם-בלילא: חבל שחה"כ ראובן ריבלין, שהוא יו"ר ועדת המשנה, לא נמצא.

רוחמה אברהם-בלילא: חה"כ גבאי, הרי ב-3 דקות לסדר יום אי אפשר יהיה לפתור סוגיה כזאת.

רוחמה אברהם-בלילא: לכן, אני חושבת שהנושא יכול להיות ממוצה בוועדת המשנה של ועדת הכספים.

אליהו גבאי: אני לא הולך לדון רק על הנושא של אינטל, אלא על כל נושא התעסוקה בעיר.

אליהו גבאי: הדיון בכנסת נועד להביא עוד נושאים לחשיבה.

רוחמה אברהם-בלילא: בפרק זמן של 3 דקות יש בעיה.

רוחמה אברהם-בלילא: יש לך שתי אפשרויות: או שתעלה את זה במסגרת הצעה רגילה, או שתבקש דיון מהיר במסגרת ועדת המשנה שנקבעה אתמול.

רוחמה אברהם-בלילא: ועדת המשנה מזמנת את כל הגורמים הנוגעים לדבר, וגם יכולות להיות החלטות.

רוחמה אברהם-בלילא: מבחינת העשייה, אני לא יודעת עד כמה נוכל לעזור.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד לקבל את ערעורו של חה"כ גבאי?

רוחמה אברהם-בלילא: ה צ ב ע ה בעד – 3 נגד – 7 נמנעים - אין אני קובעת שהערעור של חה"כ אליהו גבאי לא התקבל.

רוחמה אברהם-בלילא: אנחנו עוברים לנושא הבא של חה"כ נאדיה חילו.

רוחמה אברהם-בלילא: פה אני רוצה גם את העזרה שלכם.

רוחמה אברהם-בלילא: חה"כ נאדיה חילו שלחה אלי מכתב ולמען הפרוטוקול אני מקריאה אותו: "אני מיפה את כוחו של גאלב מג'אדלה, השר המיועד, להציג את ערעורי על ההצעה דחופה לסדר שהגשתי ולא עברה בנשיאות הכנסת.

רוחמה אברהם-בלילא: אני נעדרת מישיבה זו עקב פגישה רבת משתתפים בתל אביב עם שר התיירות, אותה אני יזמתי והיא נקבע לפני כחודשיים.

רוחמה אברהם-בלילא: אודה על התחשבותך".

מגלי והבה: כל זה בשביל הצעה לסדר יום.

רוחמה אברהם-בלילא: כל זה בשביל הצעה לסדר יום.

רוחמה אברהם-בלילא: האם אתם מוכנים להביא את זה לסדר היום?

מגלי והבה: אי אפשר להתחיל לעשות תקדימים, וכל פעם נמציא שליח, עם כל הכבוד לנושא ולמגישה.

מגלי והבה: כאשר אנחנו יושבים בנשיאות ודנים בהצעות לסדר היום, אנחנו משתדלים לקחת מקסימום נושאים, ואם לא מגיעים להספק אז נאלצים לדחות את הנושא.

מגלי והבה: לכן, אני לא רואה חשיבות לבוא ולהגיש ערעור לוועדת הכנסת.

רוחמה אברהם-בלילא: בסעיף 85 א(1) לתקנון נאמר: "נעדר חבר הכנסת מישיבתה של ועדת הכנסת בעת שדנה בערעורו, יראוהו כמי שלא הגיש ערעור, אולם אם קבעה ועדת הכנסת כי נבצר ממנו להשתתף בישיבה מסיבה רפואית או מסיבה מוצדקת אחרת, רשאי חבר הכנסת אחר שהוסמך לכך בכתב על ידי המערער לייצגו בוועדה".

רוחמה אברהם-בלילא: אני מבינה, שיש לה פגישה חשובה עם שר התיירות.

רוחמה אברהם-בלילא: אני חושבת, שוועדת הכנסת לא יכולה לקבוע תקדים, שבו נקבעה פגישה לחה"כ עם שר ובגלל זה הוא לא יכול להגיע.

רוחמה אברהם-בלילא: אם יש סיבה רפואית מוצדקת, הוועדה יכולה לדון בזה.

רוחמה אברהם-בלילא: שאותו חבר הכנסת ישקול מה יותר דחוף לו.

רוחמה אברהם-בלילא: יש גבול לכל תעלול.

אחמד טיבי: יש נטייה לאחרונה להצר את האפשרות שחברי הכנסת יגישו ערעורים בוועדה הזאת.

אחמד טיבי: יש תקנון, ואנחנו חייבים ללכת לפי התקנון.

אחמד טיבי: נעדר חבר כנסת, נבצר ממנו להגיע לוועדה, ייפה את כוחו של חה"כ אחר מסיעתו לייצג אותו, הכנסת צריכה לאפשר זאת.

אחמד טיבי: אפשר אחר כך שחבריי הוועדה יחוו את דעתם באופן שלילי תוך כדי הצבעה.

אחמד טיבי: אסור להצר את האפשרות שחבר כנסת יפנה לוועדה הזאת כגוף מערער על החלטה שלו, שנדונה ולא התקבלה בנשיאות.

רוחמה אברהם-בלילא: אני רוצה לרענן את זיכרונם של חברי הכנסת, שהסעיף הזה הוא יחסית חדש, מהכנסת הקודמת, והוא נקבע לאור מבול הערעורים שהוגשו לוועדה הזאת.

רוחמה אברהם-בלילא: מצד שני, יש לנו סעיף שלפיו אנחנו צריכים להתנהל.

רוחמה אברהם-בלילא: רק אם היתה סיבה מוצדקת - ואני לא חושבת, שאנחנו צריכים להעלות את הערעור הזה על סדר יומה של הוועדה, משום שאינני רואה בפגישה של חה"כ עם שר כזה או אחר סיבה להיעדר מהגשת הערעור.

רוחמה אברהם-בלילא: אני לא מקבלת את הנושא של ייפוי הכוח.

גאלב מג'אדלה: על אף שאני מסכים עם דברייך.

גאלב מג'אדלה: אני בעניין הזה קפדני כמוך, אפילו יותר.

גאלב מג'אדלה: אני התבקשתי על ידי חברת הכנסת נאדיה ח'ילו, ובאתי לכאן בגלל שהנושא הוא חשוב.

גאלב מג'אדלה: כאשר יש מצוקה כזאת בקרב ציבור גדול שמהווה 20% מאוכלוסיית המדינה, מן הראוי שנקיים את הדיון הזה.

גאלב מג'אדלה: לא יעלה על הדעת שנהייה אדישים לנושא כזה חשוב.

גאלב מג'אדלה: האבטלה הולכת וגוברת, קו העוני הולך ועולה, הנושא הוא מהותי, מוצדק, ציבורי וראוי.

גאלב מג'אדלה: אני מסכים ב-100% עם כל מה שאמרת.

גאלב מג'אדלה: לא הייתי רוצה להיות היום כאן בגלל שום סיבה.

גאלב מג'אדלה: צריך להחמיר, ורק אם חבר הכנסת מאושפז לקבל את הערעור.

גאלב מג'אדלה: עכשיו אני לא הולך לגופו של חבר הכנסת אלא לגופו של עניין.

רוחמה אברהם-בלילא: אנחנו אף פעם לא מדברים לגופם של חברי כנסת, אלא לגופו של עניין ושל תקנון הכנסת, שלפיו הוועדה הזאת מתכנסת.

רוחמה אברהם-בלילא: אתה יודע שאתה מתקבל בברכה תמיד בוועדה הזאת.

גאלב מג'אדלה: תודה.

גאלב מג'אדלה: אני באמת חש את זה במאה אחוז.

רוחמה אברהם-בלילא: אני לא מוצאת לנכון להעלות את זה לסדר יומה של הכנסת.

רוחמה אברהם-בלילא: אני רוצה להצביע על הנושא הזה.

רוחמה אברהם-בלילא: מי בעד שלא להעלות את הסוגיה על סדר יומה של הכנסת.

גדעון סער: מה זה לא להעלות?

גדעון סער: אפשר להצביע על הערעור.

גדעון סער: לא להעלות על סדר היום את הערעור, זאת סמכות היו"ר.

גדעון סער: לא צריך בשביל זה הצבעה.

רוחמה אברהם-בלילא: אני לא מעלה את זה על סדר יומה של הוועדה, ואני צריכה להצביע על זה.

רוחמה אברהם-בלילא: האם הוועדה תדון בערעור הזה כן או לא.

צבי הנדל: האם לך אין סמכות שלא להעלות נושא לסדר יום?

ארבל אסטרחן: כפי שהקריאה יו"ר הוועדה, צריכה ועדת הכנסת לקבוע שיכול חבר הכנסת להיות מיוצג על ידי חבר כנסת אחר, בשל סיבה רפואית או סיבה מוצדקת אחרת.

ראובן ריבלין: אז אנחנו בתור רופאים צריכים לקבוע זאת?

אחמד טיבי: או צדיקים.

ארבל אסטרחן: הסיבה פה לא היתה רפואית.

רוחמה אברהם-בלילא: חברת הכנסת נאדיה חילו נמקה את היעדרותה בשל פגישה.

רוחמה אברהם-בלילא: אני צריכה את הקביעה שלכם, שהסיבה שלה לא היתה מוצדקת ולפיכך הוועדה לא תדון בעניין הזה.

רוחמה אברהם-בלילא: מי בעד לא להעלות את הנושא לסדר יומה של הוועדה, בשל העובדה שסיבתה לא היתה מוצדקת?

רוחמה אברהם-בלילא: ה צ ב ע ה בעד – 10 נגד – אין נמנע – 2 לפיכך, אני קובעת שהערעור של חה"כ חילו לאל עולה על סדר היום.

רוחמה אברהם-בלילא: אני עוברת לנושא הבא באותו עניין, תוצאות המחקר של מרכז הערבי לתכנון אלטרנטיבי.

רוחמה אברהם-בלילא: גם פה חה"כ טלב אלסאנע שלח מכתב אלי.

אחמד טיבי: אח שלו נמצא בטיפול נמרץ.

רוחמה אברהם-בלילא: אני אקריא את המכתב: "ברצוני להודיע לך, שנבצר ממני להופיע היום בוועדת הכנסת עקב אשפוז אחי, אשר עבר ניתוח לב בבית החולים סורוקה".

גדעון סער: זאת סיבה מוצדקת.

צבי הנדל: אבל אם מאשרים, אז גם לנאדיה ח'ילו.

רוחמה אברהם-בלילא: לא.

רוחמה אברהם-בלילא: אנחנו עושים הבחנה, האם הסיבה מוצדקת כן או לא.

רוחמה אברהם-בלילא: א' לא היה מוצדק, ב' היה מוצדק.

רוחמה אברהם-בלילא: אני רואה שיש הסכמה פה של החברים, שהסיבה להיעדרות במקרה הזה היא מוצדקת.

רוחמה אברהם-בלילא: חה"כ אחמד טיבי, בבקשה.

אחמד טיבי: אני שייך לאלה שהחליטו לדחות את הערעור הזה בהיותי סגן יו"ר.

אחמד טיבי: בכובע השני אני חברו לסיעה של טלב אלסאנע והוא ייפה את כוחי.

גדעון סער: מה זה חברו לסיעה, הוא היו"ר שלך.

אחמד טיבי: אני תמיד חלמתי לייצג את טלב אלסאנע.

אחמד טיבי: לכן, רק בשל הנקודה הזאת מן הדין לקבל את בקשת הערעור שמדברת על נושא חשוב, והציג אותו לפני חה"כ מג'אדלה.

אחמד טיבי: הנתונים מדאיגים מאוד בכל מה שקשור למגזר הערבי.

אחמד טיבי: לכן, חשוב שהכנסת תקדם דיון במליאה.

רוחמה אברהם-בלילא: אני רוצה לשמוע את עמדת הנשיאות.

קולט אביטל: בדיוק מאותה הסיבה שאותה מנה חה"כ אחמד טיבי שישב איתנו בנשיאות.

קולט אביטל: ברגע שנושא עולה על סדר יומה של הכנסת, נדון במליאה כהצעת אי אימון ומקבל את החשיפה שלו, נשיאות לא מאשרת את אותו נושא פעמיים.

רוחמה אברהם-בלילא: אני מודה לך.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד קבלת ערעורו של חה"כ טלב אלסאנע?

רוחמה אברהם-בלילא: ה צ ב ע ה בעד – 2 נגד – 10 נמנעים – אין לפיכך, אני קובעת שערעורו של חה"כ טלב אלסאנע בשם מיופה כוחו, אחמד טיבי, לא התקבלה.

רוחמה אברהם-בלילא: אני עוברת לערעורו של חה"כ ניסן סלומינסקי, אשר טרח והופיע בפנינו, בנושא הקפאת הבנייה אשר תוכננה עבור מפוני גוש קטיף ביישוב מסכיות.

רוחמה אברהם-בלילא: נא הסבר לוועדה מדוע אתה מערער.

ניסן סלומינסקי: אני מודה שזאת הפעם הראשונה שאני מגיש ערעור.

ניסן סלומינסקי: בדרך כלל אני נוהג לא להגיש ערעורים.

ניסן סלומינסקי: הנושא שאני מדבר עליו הוא כל כך חשוב, ולכן הגשתי את הערעור.

ניסן סלומינסקי: יישוב מסכיות, הוא יישוב שאוזרח ואושר כיישוב כבר לפני 25 שנה על ידי ממשלת ישראל וגרות שם כמה משפחות, ישוב שיועד למפוני גוש קטיף, שירת הים.

ניסן סלומינסקי: מזה שנה וחצי 20 משפחות מהמפונים שמיועדים לשם גרים בקרוונים ומצפים לאישור הפורמאלי כדי להתחיל את הבנייה.

ניסן סלומינסקי: מדובר כאן על שני אלמנטים מרכזיים: פתרון למפונים, שזה צו השעה.

ניסן סלומינסקי: דבר שני, מדובר כאן גם על בקעת הירדן, שגם היא מחויבות של כולנו.

ניסן סלומינסקי: אלה משפחות שטולטלו במשך שנה וחצי, עברו כבר 5 תחנות במשך הנדודים שלהם.

גדעון סער: מדוע זה הוקפא?

ניסן סלומינסקי: אמרו להם שזה המקום שלהם וכל התוכניות מוכנות, והם קיבלו את אישורו של שר הביטחון.

ניסן סלומינסקי: יום לפני שפורסמו המכרזים, שר הביטחון, לצערי, החליט להקפיא את הנושא.

ניסן סלומינסקי: אלה 20 משפחות, שכולנו מכירים את הסבל הנורא שלהם.

ניסן סלומינסקי: הם יושבים ומחכים שנה וחצי.

רוחמה אברהם-בלילא: למה אתה לא מעלה את זה לדיון מהיר באחת הוועדות?

ניסן סלומינסקי: יכול להיות שגם את זה נצטרך לעשות, אבל ברגע ששמעתי את זה מיד הגשתי הצעה לסדר.

ניסן סלומינסקי: יכול להיות שבהמשך נתגלגל הלאה.

ניסן סלומינסקי: אני מאוד מקווה, שלאחר הדיון במליאה, שר הביטחון יבין את המעשה ויאשר את זה שוב.

ניסן סלומינסקי: זה השלב הראשון.

ניסן סלומינסקי: צריכים את ההתעוררות הציבורית הזאת.

ניסן סלומינסקי: מדובר במשפחות שיושבות וממתינות.

ניסן סלומינסקי: מדובר גם על בקעת הירדן, שזה קונסנזוס של כולנו.

ניסן סלומינסקי: לכן, בניגוד לעמדתי לא להגיש ערעורים, הנושא הזה דורש דיון דחוף ולהעלותו לסדר היום, תוך תקווה ששר הביטחון יחזור לעמדתו הראשונה ויאשר להם זאת.

רוחמה אברהם-בלילא: אני מודה לך.

רוחמה אברהם-בלילא: חה"כ ריבלין, לקחת על עצמך אתמול את ראשות ועדת המשנה בנושא העברת אינטל מירושלים.

רוחמה אברהם-בלילא: העלה חה"כ אליהו גבאי הצעה לסדר בנושא הזה.

רוחמה אברהם-בלילא: הוועדה דחתה אותה משום שהיא סברה שיש מקום להזמין את חבר הכנסת אליהו.

ראובן ריבלין: אני אצרף אותו לוועדה.

רוחמה אברהם-בלילא: אם תצרף אותו לוועדה, מה טוב.

רוחמה אברהם-בלילא: אני שמחה, שכולכם יצאתם מרוצים.

אליהו גבאי: תודה רבה, היושבת ראש.

ניסן סלומינסקי: מאחר שהזכרנו את יו"ר לשעבר, רובי ריבלין, אני רוצה להגיד שההצעה הזו שאני הצעתי, היא גם הצעה שחברי, חה"כ רובי ריבלין, הציע.

ראובן ריבלין: אני הצעתי הצעה משום שחשבתי שהיא דחופה, אבל אני מתנגד לקבל כל ערעור אלא אם כן מורידים משהו אחר.

ראובן ריבלין: אני חושב, שזאת אחת ההצעות הדחופות ביותר.

ראובן ריבלין: זאת הצעה קלאסית לדיון דחוף.

גדעון סער: אני הצבעתי נגד הערעורים הקודמים, כי אני חושב שאנחנו לא צריכים להרבות בקבלת ערעורים.

גדעון סער: במקרה הזה של אנשי גוש קטיף, מדובר במצוקה שאי אפשר להתעלם ממנה.

גדעון סער: אני חשוב שאנחנו צריכים להעלות את זה על סדר היום.

גדעון סער: העובדה היא שלמרות שחלף כל כך הרבה זמן, אין פתרונות.

גדעון סער: יחד עם זאת, אני מקווה שזה יסייע לנושא ולא יגרום לשר הביטחון להתבצר בעמדתו.

גדעון סער: הרי יש פה גם נושא שהוא בעל אופי מדיני.

גדעון סער: זה שיקול דעת של המציע, אם הוא חושב שזה יסייע או לא יסייע לנושא.

גדעון סער: אני בכל מקרה אתמוך בהצעה.

אחמד טיבי: האמת היא שדחיפות הנושאים היא כי הם מדברים על מצוקה של אנשים.

גדעון סער: להם אין בית.

גלעד ארדן: יצא מסוק משר הביטחון כדי לדאוג לחיות במדבר יהודה.

גלעד ארדן: יכול להיות שיש פחות בשבילם מאשר לחיות ולצמחים.

אחמד טיבי: לכן, חשוב שהוועדה תתייחס באופן שוויוני ותדון בהצעות באופן מקצועי, לגופה של הצעה ולא לגופו של נושא.

רוחמה אברהם-בלילא: קורה שעל שולחן הנשיאות מונחות הרבה מאוד הצעות לסדר.

רוחמה אברהם-בלילא: השבוע אושרו 6 הצעות במקום 5, כי כולן היו חשובות.

רוחמה אברהם-בלילא: יכול להיות שחלק מהדחיפות בהצעה שלך נעלם מעיננו ויכול להיות שהיית מציע יחידי.

גדעון סער: לא, היו כמה.

קולט אביטל: אני רוצה להציע, שתגיש את זה עוד פעם כדי שיהיה על זה דיון בשבוע הבא, או שתגיש את זה לדיון מהיר באחת הוועדות.

רוחמה אברהם-בלילא: אני עוברת להצבעה.

רוחמה אברהם-בלילא: מי בעד קבלת הערעור של חה"כ ניסן סלומינסקי.

דוד אזולאי: היא הציעה הצעת פשרה טובה, ויכול להיות שהמציע יקבל אותה.

ניסן סלומינסקי: בשבוע הבא יהיה משהו אחר.

ניסן סלומינסקי: זה חשוב לי השבוע.

ניסן סלומינסקי: ה צ ב ע ה בעד – 9 נגד – 4 נמנע – 1 לפיכך אני קובעת, שהערעור התקבל.

ניסן סלומינסקי: בקשת חברי הכנסת להקדמת הדיון בהצעות החוק הבאות לפני הקריאה הטרומית: 1.

ניסן סלומינסקי: הצעת חוק הממשלה (תיקון – ועדת השרים לענייני חקיקה), התשס"ז- 2007(פ/17/1960), של יצחק אהרונוביץ 2.

ניסן סלומינסקי: הצעת חוק הממשלה (תיקון – ועדות שרים), התשס"ז-2007 (פ/17/2000),של חה"כ גלעד ארדן 3.

ניסן סלומינסקי: הצעת חוק העונשין (תיקון – הגנה עצמית מפני פורץ), התשס"ז-2007 (פ/1997/17), של חה"כ ישראל כץ 4.

ניסן סלומינסקי: הצעת חוק העונשין (תיקון – הגנת בית מגורים ומשק חקלאי), התשס"ז-2007 (פ/2016/17), 5.

ניסן סלומינסקי: הצעת חוק הבנקאות (רישוי) (הפרטת שירותי בנקאות לעובדי מדינה וכוחות ביטחון), התשס"ז-2007 (פ/1985/17), של חה"כ גלעד ארדן

רוחמה אברהם-בלילא: אני עוברת לנושאים הבאים, בקשותיהם של חברי הכנסת להקדמת הדיון, בהצעות הבאות לפני הקריאה הטרומית.

רוחמה אברהם-בלילא: יש לנו 5 הצעות כאלה.

רוחמה אברהם-בלילא: אני אתחיל בהצעה הראשונה של חה"כ יצחק אהרונוביץ, הצעת חוק הממשלה (תיקון – ועדת השרים לענייני חקיקה),התשס"ז-2007(פ/17/1960).

רוחמה אברהם-בלילא: אנא נמק לוועדה מדוע אתה חושב שיש לפטור את ההצעה שלך מחובת ההנחה.

רוחמה אברהם-בלילא: אני מודיעה לוועדה שיש הצעת חוק דומה של חה"כ גלעד ארדן.

רוחמה אברהם-בלילא: אתם שניכם תנמקו ואנחנו נעשה הצבעה על כל אחת בנפרד.

יצחק אהרונוביץ': את ההצעה הגיש ביחד איתי חה"כ גדעון סער.

יצחק אהרונוביץ': אני הופתעתי לשמוע, שוועדת השרים מדי שבוע מתכנסת ומחליטה מה לאשר ומה לא לאשר.

יצחק אהרונוביץ': מדי פעם דוחים, ואני שואל מה הנימוק של הדחייה.

יצחק אהרונוביץ': אין נימוק.

יצחק אהרונוביץ': אני מבקש לדעת, מי התנגד ומי היה בעד.

יצחק אהרונוביץ': מה בדיוק התנהל שם.

יצחק אהרונוביץ': התברר, שאין תרשומת ואין פרוטוקולים, ואנחנו לא יודעים מה קרה שם.

יצחק אהרונוביץ': הבקשה השנייה, היא בשלב הערעור ויכול להיות בשלב הצעת החוק, אותו חבר הכנסת יוכל להופיע בפני הוועדה ולשטוח את טענותיו ובקשתו.

יצחק אהרונוביץ': אני העליתי את זה גם במליאה.

יצחק אהרונוביץ': למען ההגינות, יו"ר הכנסת ביקשה שאנחנו יחד נגיש את הצעת החוק.

יצחק אהרונוביץ': הדברים האלה צריכים להיות בשקיפות מלאה.

יצחק אהרונוביץ': אנחנו צריכים להופיע בפני הוועדה ולקבל את כל החומר שיש בפני הוועדה.

קולט אביטל: אבל מה זה דחוף.

גדעון סער: צריך להבין את המשמעות.

גדעון סער: הרי אם תהיה כאן המתנה של 45 יום, בהתחשב במועד היציאה לפגרה, את המושב הזה כבר אבדנו.

גדעון סער: זה דבר שהוא ביסוד מערכת היחסים בין חברי הכנסת לבין הממשלה.

גדעון סער: הוא משפיע על כל הצעות החוק הפרטיות, אשר מסתובבות במערכת מדי שבוע.

רוחמה אברהם-בלילא: אני חייבת לומר שאריאלה קלעי אומרת: כי הממשלה מתנגדת בכל תוקף.

רוחמה אברהם-בלילא: בעיני, לא מקובל שנציג הממשלה לא בא לטעון את טענותיו.

רוחמה אברהם-בלילא: האם זה זילות של נציגי הממשלה לבוא ולומר מדוע הממשלה מתנגדת?

ראובן ריבלין: הם בכנס הרצליה עכשיו.

גלעד ארדן: האם היא נימקה למה הם מתנגדים?

רוחמה אברהם-בלילא: לא, ולפיכך אני רוצה לעבור להצבעה.

רוחמה אברהם-בלילא: אני רוצה להעביר מסר לכל נציגי הממשלה, אשר לא יופיעו בפני הוועדה הזאת על מנת להסביר מדוע הם מחליטים כך או אחרת, כי אני אציע לוועדה לפטור את הצעת החוק מחובת הנחה.

רוחמה אברהם-בלילא: ה צ ב ע ה בעד – פה אחד.

רוחמה אברהם-בלילא: אני מבקשת להעביר את המחאה הזאת לגברת אריאלה קלעי.

רוחמה אברהם-בלילא: אני עוברת להצעת החוק באותו נושא, של חה"כ גלעד ארדן.

רוחמה אברהם-בלילא: אנחנו עוברים להצבעה.

רוחמה אברהם-בלילא: ה צ ב ע ה בעד – פה אחד אני עוברת להצעת חוק העונשין (תיקון – הגנה עצמית מפני פורץ), התשס"ז-2007 (פ/1997/17), של חה"כ ישראל כץ.

רוחמה אברהם-בלילא: ברוך הבא חבר הכנסת כץ.

רוחמה אברהם-בלילא: אתה פעם הראשונה בוועדה, אני מקווה שנראה אותך יותר.

רוחמה אברהם-בלילא: נמק לוועדה, מדוע אתה חושב שיש לפטור את הצעת החוק מחובת ההנחה.

רוחמה אברהם-בלילא: יש הצעת חוק של צבי הנדל, אשר ינמקה בהמשך.

אליהו גבאי: גם לי יש הצעה.

רוחמה אברהם-בלילא: יש הצעה נוספת של חה"כ אליהו גבאי, אשר עדיין לא קיבלה פ'.

רוחמה אברהם-בלילא: ברגע שהיא תקבל פ' ותאושר על ידי הייעוץ המשפטי, אנחנו נצמיד את אותן ההצבעות.

רוחמה אברהם-בלילא: אני שומעת, שאי אפשר יהיה להצמיד אם היא לא תונח לפחות שבועיים לפני.

יצחק אהרונוביץ': לי יש הצעה דומה שקיבלה את הפ', ולא הובאה לשולחן הוועדה.

רוחמה אברהם-בלילא: היא תוצמד לפי התקנון.

ישראל כץ: לגופו של עניין, אני מציע תיקון לחוק העונשין, לפיה פריצה לבית מגורים או למשק חקלאי כתקיפה שלא כדין, שנשקפת ממנה סכנה מוחשית.

ישראל כץ: לא ישא אדם באחריות פלילית בשל מעשה שעשה כנגד פורץ כאמור.

ישראל כץ: הנוסח נלקח מתוך העיקרון של הגנה עצמית, שמופיע כבר בחוק.

ישראל כץ: אני מציע להחיל אותו על מקרה של פריצה לבית מגורים או למשק חקלאי.

ישראל כץ: בשלבי החקיקה, הנושא של משק חקלאי יוגדר.

ישראל כץ: בנוסף, בדומה לארה"ב, יוגדר באיזה מקרים של פריצה לתוך הבית הדבר הזה לא חל.

ישראל כץ: הדחיפות הגדולה היא נוכח זה שהנושא נמצא על סדר היום.

ישראל כץ: הציבור כולו מתעניין.

ישראל כץ: התחושה הציבורית היא שיש לעשות משהו, לתת לאנשים את האפשרות להתגונן בביתם.

ישראל כץ: המקרה האחרון חשף את הבעייתיות של כל העניין.

ישראל כץ: זו הצעת חוק שיזמתי אותה במתכונת דומה לפני מספר שנים.

ישראל כץ: היום, הציבור חש הרבה יותר את הדחיפות של העניין, ומצפה מהכנסת שתאמר את דברה, כדי שהאזרח יידע באיזה מקום הוא עומד.

ישראל כץ: לא יכול להיות המצב האפור שקיים היום.

ישראל כץ: זה כמו שפעם אמרו, שכל חייל צריך ללכת עם מדריך בכיס שיגיד לו מה הוא צריך לעשות ומה מותר לו.

ישראל כץ: אי הידיעה היא הכי גרועה בעניין הזה.

ישראל כץ: לכן, חייבים להעביר את החוק.

ישראל כץ: אני אודה על הפטור הזה, כדי שאפשר יהיה לעבור להליך מהיר.

צבי הנדל: כאשר אני ביקשתי את הפטור מחובת הנחה, עוד לא ידעתי עד כמה זה דחוף.

צבי הנדל: בערב שמעתי בחדשות שהוגש כתב אישום.

צבי הנדל: גם אם לא תהיה חקיקה רטרואקטיבית, המסר שמאחורי זה שהחוק הזה ירוץ קדימה הוא כל כך חשוב, ולכן הדחיפות היא קלאסית בסיטואציה הזאת.

אליהו גבאי: הנושא עלה לסדר היום במלוא חריפותו.

אליהו גבאי: מה שקורה בדרום זה מערב פרוע.

אליהו גבאי: אין דין ואין דיין.

אליהו גבאי: החוק של מדינת ישראל לא מגיע לשם.

אליהו גבאי: אם החוק הזה יקבל דחיפות ועדיפות, הוא יאותת לציבור שכנסת ישראל מתייחסת למה שקורה שם.

אליהו גבאי: מה שקורה שם, הוא חמור ביותר.

ראובן ריבלין: אני לא רוצה להתייחס לתוצאה של הצעת החוק הזאת.

ראובן ריבלין: ייתכן שאני אצביע בעדה, וייתכן שאני אצביע בעדה במסויג.

ראובן ריבלין: יש פה שאלה רצינית, שגם הפרקליטות מדברת בה.

ראובן ריבלין: האם היה מדובר פה במקרה רצח, האם בהריגה, האם בהגנה עצמית.

ראובן ריבלין: אתמול החליטו בתהליך של ערעור להגיש כתב אישום.

ראובן ריבלין: דבר שצריך לדון בו, אם כי כל דבר אפשרי.

ראובן ריבלין: הכנסת צריכה לתת את דעתה בדחיפות לנושא הזה: מה היא הגנה עצמית, מה הן המסגרות של הגנה עצמית, מה זה ביתו הוא מבצרו, האם אנחנו יכולים להרשות לכל אדם לעשות שימוש בביתו ככל העולה על רוחו.

ראובן ריבלין: אני אומר בצורה מפורשת, אינני יודע אם אני אסכים להצעת החוק כפי שהיא כתובה פה, אבל הבסיס לדיון הוא מחויב המציאות, ומהר ככל האפשר.

אחמד טיבי: יש חוק במדינת ישראל, וסדר הדין הפלילי ברור.

אחמד טיבי: אם מישהו טוען להגנה עצמית, החוק ברור.

אחמד טיבי: הוא מספק לו סעיפים למרבה.

אחמד טיבי: אם מישהו יורה במישהו בגב תוך כדי מנוסה, כפי שהמשטרה טוענת, אזי לא מדובר בהגנה עצמית.

אחמד טיבי: קורה פה דבר חמור, מתגייסים כדי לתת לגיטימציה למעשה פלילי חמור ביותר, קיפחו חיי אדם.

אחמד טיבי: הפרקליטות הקלה אתמול כאשר לא קיבלה את המלצת להאשים אותו ברצח אלא רק בהריגה.

אחמד טיבי: עשו את זה כדי להשאיר אותו במעצר.

רוחמה אברהם-בלילא: אנחנו לא דנים בגופו של עניין.

רוחמה אברהם-בלילא: אנחנו לא נכנסים למהות.

אחמד טיבי: הוא דיבר איתם בשפה מסוימת לפני שהוא ירה, ולכן המשטרה אומרת שאין כאן הגנה עצמית.

אחמד טיבי: הטענה הזאת לא נאמרה בזמן שהוא נעצר.

אחמד טיבי: למחרת, אחרי פגישה עם עורך דין, הוא התחיל להגיד שזאת הגנה עצמית.

אחמד טיבי: זה לא המקרה שישי לאמץ אותו.

אחמד טיבי: זה מקרה ברור, בו יש עבירה על החוק הפלילי של הגנה עצמית.

אחמד טיבי: פה יש הצעה חמורה ביותר, שאומרת שמקרים כאלה יוכלו אנשים יוכלו להשתמש בנשק – שהוא נשק לא חוקי - והם לא יועמדו לדין, הם לא ייעצרו.

רוחמה אברהם-בלילא: זאת לא שאלה של בעד או נגד.

אחמד טיבי: אני רוצה להרחיב ולהזכיר לחברי הכנסת, בעיקר מימין, מה יכולה לעשות הצעתו של חה"כ כץ לעשות אם היא תתקבל.

אחמד טיבי: בעונת מסיק הזיתים, יבוא ישראלי חמוש.

גלעד ארדן: כמה מתנחלים הועמדו לדין עד היום?

אחמד טיבי: אפילו אלקובי לא הועמדה לדין עד היום.

אחמד טיבי: בעונת מסיק הזיתים מרגיש תושב האזור מאוים על ידי מישהו שבא עם נשק, בלי מדים, עם כיפה.

אחמד טיבי: היות ובעבר ירו בבן שלו והרגו אותו, פגעו בעצי הזית, הוא יורה מתוך הגנה עצמית והורג את הישראלי.

ישראל כץ: זה לא קשור.

ישראל כץ: אני מדבר על בית.

אחמד טיבי: אני מתנגד גם לדבר הזה.

נסים זאב: זיתים זה לא אנשים.

רוחמה אברהם-בלילא: אני רוצה לעבור לשתי הצבעות.

רוחמה אברהם-בלילא: מי בעד לפטור את הצעתו של חה"כ כך מחובת הנחה?

רוחמה אברהם-בלילא: בעד –11 נגד – 2 נמנעים – אין הצעת החוק של ישראל כץ קיבלה פטור מחובת הנחה.

רוחמה אברהם-בלילא: כעת אני עוברת להצבעה על הצעתו של חה"כ הנדל.

רוחמה אברהם-בלילא: בעד – 11 נגד – 1 נמנעים – אין לפיכך, אני קובעת שהצעת החוק קיבלה פטור מחובת הנחה.

רוחמה אברהם-בלילא: אני עוברת להצעתו של גלעד ארדן.

גלעד ארדן: מנכ"ל משרד האוצר, יוסי בכר, קבע שהמכרז על שירותי בנק לעובדי המדינה ייצא לדרך בחודש מרץ.

גלעד ארדן: הצעת החוק קובעת ששני הבנקים הגדולים לא יוכלו להתמודד במכרז הזה, וזאת כדי לא להגדיל עוד יותר את הפערים בשוק הבנקאות ולמנוע כל סיכוי עתידי לתחרות.

גלעד ארדן: היא דחופה כי המכרז יוצא בחודש מרץ.

רוחמה אברהם-בלילא: מי בעד לפטור את הצעת החוק מחובת ההנחה?

רוחמה אברהם-בלילא: ה צ ב ע ה בעד – פה אחד.

רוחמה אברהם-בלילא: תודה רבה, הישיבה נעולה.